
NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o privremenom odstupanju od određenih odredaba Uredbe (EU) 2017/2226 i Uredbe (EU) 2016/399 u pogledu postupnog početka rada sustava ulaska/izlaska
(COM(2024)0567 – C10-0207/2024 – 2024/0315(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2024)0567),
–	uzimajući u obzir članak 294. stavak 2., članak 77. stavak 2. točke (b) i (d) i članak 87. stavak 2. točku (a) Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10-0207/2024),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir izvješće Odbora za građanske slobode, pravosuđe i unutarnje poslove (A10-0000/2025),
1.	usvaja niže navedeno stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 3.</Article>
	

	Tekst koji je predložila Komisija
	Izmjena

	(3)	Uredbom (EU) 2017/2226 predviđa se isključivo puni početak rada, pri čemu se od svih država članica zahtijeva da u potpunosti počnu upotrebljavati EES za sve državljane trećih zemalja koji podliježu registraciji u EES-u i da istodobno upotrebljavaju EES na svim graničnim prijelazima.
	(3)	Uredbom (EU) 2017/2226 predviđa se isključivo puni početak rada, pri čemu se od svih država članica zahtijeva da u potpunosti počnu upotrebljavati EES za sve državljane trećih zemalja koji podliježu registraciji u EES-u i da istodobno upotrebljavaju EES na svim graničnim prijelazima. Međutim, puni početak rada svih funkcionalnosti EES-a na svim graničnim prijelazima istodobno je čimbenik rizika za otpornost EES-a u cjelini i za protok putnika na vanjskim granicama.


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 4.</Article>
	

	Tekst koji je predložila Komisija
	Izmjena

	(4)	Kako bi se državama članicama omogućila potrebna fleksibilnost za početak upotrebe EES-a ovisno o njihovoj razini spremnosti te kako bi se olakšale tehničke i operativne prilagodbe na početku rada EES-a, potrebno je utvrditi pravila za postupni početak rada EES-a. Kako bi se osiguralo da te prilagodbe uzimaju u obzir moguće tokove putovanja i sezonska vršna razdoblja, takav postupni početak trebao bi trajati 180 kalendarskih dana.
	(4)	Kako bi se državama članicama omogućila potrebna fleksibilnost pri početku upotrebe EES-a te kako bi se olakšale tehničke i operativne prilagodbe na početku rada EES-a, potrebno je utvrditi pravila za postupni početak rada EES-a tijekom kojega bi države članice trebale moći odabrati postupno uvođenje EES-a. Kako bi se osiguralo da te prilagodbe uzimaju u obzir moguće tokove putovanja i sezonska vršna razdoblja, takav postupni početak trebao bi trajati 180 kalendarskih dana.


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 5.</Article>
	

	Tekst koji je predložila Komisija
	Izmjena

	(5)	Kako bi se omogućio postupan početak rada EES-a, potrebno je odstupiti od određenih odredaba Uredbe (EU) 2017/2226 i Uredbe (EU) 2016/399 Europskog parlamenta i Vijeća3 („Zakonik o schengenskim granicama”). Druga pravila utvrđena u Uredbi (EU) 2017/2226 na koja ova Uredba ne utječe primjenjuju se kako je predviđeno u toj uredbi. Konkretno, podaci zabilježeni u EES-u tijekom postupnog početka rada u skladu su s pravilima utvrđenima u Uredbi (EU) 2017/2226 te se smatraju pouzdanima i točnima.
	(5)	Kako bi se omogućio postupan početak rada EES-a, potrebno je odstupiti od određenih odredaba Uredbe (EU) 2017/2226 i Uredbe (EU) 2016/399 Europskog parlamenta i Vijeća3 („Zakonik o schengenskim granicama”). Druga pravila utvrđena u Uredbi (EU) 2017/2226 na koja ova Uredba ne utječe primjenjuju se kako je predviđeno u toj uredbi. Konkretno, podaci zabilježeni u EES-u tijekom postupnog početka rada u skladu su s pravilima utvrđenima u Uredbi (EU) 2017/2226 te se smatraju pouzdanima i točnima. Ova Uredba ne utječe na valjanost obavijesti koje su države članice već dostavile Komisiji na temelju članka 66. stavka 1. Uredbe (EU) 2017/2226.

	_________________
	_________________

	3 Uredba (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (SL L 77, 23.3.2016., str. 1., ELI: http://data.europa.eu/eli/reg/2016/399/oj).
	3 Uredba (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (SL L 77, 23.3.2016., str. 1., ELI: http://data.europa.eu/eli/reg/2016/399/oj).


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 6.</Article>
	

	Tekst koji je predložila Komisija
	Izmjena

	(6)	Države članice trebale bi postupno početi upotrebljavati EES kako bi pri ulasku i izlasku bilježile podatke o državljanima trećih zemalja koji podliježu registraciji u EES-u na jednom ili više graničnih prijelaza. Ako je to moguće i primjenjivo, države članice trebale bi uključiti kombinaciju graničnih prijelaza na zračnim, kopnenim i morskim granicama. Kako bi se osiguralo kontrolirano pokretanje EES-a te kako bi se bolje upravljalo granicama i izbjeglo potencijalno duga vremena čekanja, države članice trebale bi, prema potrebi, postupno uvoditi sve funkcionalnosti EES-a i postupno registrirati podatke o svim državljanima trećih zemalja koji podliježu registraciji u EES-u. Kako bi se zajamčio koordinirani pristup, postupan početak rada trebao bi se provoditi u fazama, pri čemu bi se trebali utvrditi minimalni zahtjevi koje države članice moraju ispuniti. Države članice imat će mogućnost ubrzati provedbu na nacionalnoj razini ili početi upotrebljavati EES u potpunosti od početka postupnog pristupa.
	(6)	Države članice koje ne počinju potpuno upotrebljavati EES na svim svojim graničnim prijelazima istovremeno trebale bi postupno početi upotrebljavati EES kako bi pri ulasku i izlasku bilježile podatke o državljanima trećih zemalja koji podliježu registraciji u EES-u na jednom ili više graničnih prijelaza. Ako je to moguće i primjenjivo, države članice trebale bi uključiti kombinaciju graničnih prijelaza na zračnim, kopnenim i morskim granicama. Kako bi se osiguralo kontrolirano pokretanje EES-a te kako bi se bolje upravljalo granicama i izbjeglo potencijalno duga vremena čekanja, države članice trebale bi, prema potrebi, postupno uvoditi sve funkcionalnosti EES-a i postupno registrirati podatke o svim državljanima trećih zemalja koji podliježu registraciji u EES-u. Kako bi se zajamčio cilj pune upotrebe EES-a na svim graničnim prijelazima u Uniji, postupan početak rada trebao bi uključivati pragove, pri čemu bi se trebali utvrditi minimalni zahtjevi koje države članice moraju ispuniti.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 7.</Article>
	

	Tekst koji je predložila Komisija
	Izmjena

	(7)	Kako bi se olakšalo uredno uvođenje EES-a, Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) trebala bi izraditi plan uvođenja na visokoj razini kako bi državama članicama i agencijama Unije pružila smjernice o planiranju i provedbi uvođenja EES-a tijekom postupnog početka rada te bi ga trebala dostaviti Komisiji, državama članicama i agencijama Unije. Taj bi plan trebao uključivati ograničenja kapaciteta središnjeg sustava kako ih je utvrdila agencija eu-LISA za svaku fazu uvođenja. Pri donošenju odluka država članica o početku ili ubrzanju rada trebalo bi uzeti u obzir kapacitet središnjeg sustava kako je navedeno u planu uvođenja na visokoj razini.
	(7)	Kako bi se olakšalo uredno uvođenje EES-a, Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) trebala bi izraditi plan uvođenja na visokoj razini kako bi državama članicama i agencijama Unije pružila smjernice o planiranju i provedbi uvođenja EES-a tijekom postupnog početka rada te bi ga trebala dostaviti Komisiji, državama članicama i agencijama Unije.


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 8.</Article>
	

	Tekst koji je predložila Komisija
	Izmjena

	(8)	Kako bi se olakšalo uredno uvođenje EES-a, države članice trebale bi izraditi nacionalne planove uvođenja uz savjetovanje s Komisijom i agencijom eu-LISA. Za svaku fazu postupnog početka rada EES-a nacionalni planovi uvođenja trebali bi uključivati informacije o utvrđenim pragovima i zahtjevima, a posebno: i. datum početka rada EES-a na svakom graničnom prijelazu; ii. postotak procijenjenog broja prelazaka granice koji će se registrirati u EES-u u odnosu na ukupni broj državljana trećih zemalja koji podliježu registraciji u EES-u; i iii. prema potrebi, biometrijske funkcionalnosti koje će biti dostupne na svakom odabranom graničnom prijelazu. Pri pripremi nacionalnih planova uvođenja države članice potiču se da se na odgovarajući način koordiniraju s operatorima infrastrukture za smještaj graničnih prijelaza. Kako bi se pratila usklađenost s postupnim početkom rada, države članice trebale bi Komisiji i agenciji eu-LISA dostavljati mjesečna izvješća o provedbi svojih planova uvođenja. Takva mjesečna izvješća trebala bi, prema potrebi, uključivati korektivne mjere kako bi se osigurala usklađenost s postupnim početkom rada.
	(8)	Kako bi se olakšalo uredno uvođenje EES-a, države članice trebale bi, uz savjetovanje s Komisijom i agencijom eu-LISA, izraditi nacionalne planove uvođenja i predstaviti ih Komisiji. Za svaku fazu postupnog početka rada EES-a nacionalni planovi uvođenja trebali bi uključivati informacije o utvrđenim pragovima i zahtjevima, a posebno: i. datum početka rada EES-a na svakom graničnom prijelazu; ii. postotak procijenjenog broja prelazaka granice koji će se registrirati u EES-u u odnosu na ukupni broj državljana trećih zemalja koji podliježu registraciji u EES-u; i iii. prema potrebi, biometrijske funkcionalnosti koje će biti dostupne na svakom odabranom graničnom prijelazu. Pri pripremi nacionalnih planova uvođenja države članice potiču se da se na odgovarajući način koordiniraju s operatorima infrastrukture za smještaj graničnih prijelaza. Kako bi se pratila usklađenost s postupnim početkom rada, države članice trebale bi Komisiji i agenciji eu-LISA dostavljati mjesečna izvješća o provedbi svojih planova uvođenja. Takva mjesečna izvješća trebala bi, prema potrebi, uključivati korektivne mjere kako bi se osigurala usklađenost s postupnim početkom rada.


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 9.</Article>
	

	Tekst koji je predložila Komisija
	Izmjena

	(9)	Zbog postupnog početka rada EES-a i moguće nepotpunosti podataka zabilježenih u EES-u, u putne isprave državljana trećih zemalja trebalo bi sustavno otiskivati pečat pri ulasku i izlasku tijekom postupnog početka rada EES-a. Nacionalna tijela trebala bi uzeti u obzir moguću nepotpunost bilježaka o ulasku/izlasku ili bilježaka o odbijanju ulaska te bi trebala smatrati da pečati imaju prednost pred informacijama registriranima u EES-u. Osim toga, pri pružanju informacija državljanima trećih zemalja o maksimalnom preostalom trajanju njihova dopuštenog boravka nacionalna tijela trebala bi svoju procjenu temeljiti na pečatima u putnim ispravama. Ako nedostaje pečat, prednost bi trebali imati podaci zabilježeni u EES-u.
	(9)	Zbog postupnog početka rada EES-a i posljedične nepotpunosti podataka zabilježenih u EES-u, u putne isprave državljana trećih zemalja trebalo bi sustavno otiskivati pečat pri ulasku i izlasku tijekom postupnog početka rada EES-a. Nacionalna tijela trebala bi uzeti u obzir moguću nepotpunost bilježaka o ulasku/izlasku ili bilježaka o odbijanju ulaska te bi trebala smatrati da pečati imaju prednost pred informacijama registriranima u EES-u. Osim toga, pri pružanju informacija državljanima trećih zemalja o maksimalnom preostalom trajanju njihova dopuštenog boravka nacionalna tijela trebala bi svoju procjenu temeljiti na pečatima u putnim ispravama. Ako nedostaje pečat, prednost bi trebali imati podaci zabilježeni u EES-u.


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 11.</Article>
	

	Tekst koji je predložila Komisija
	Izmjena

	(11)	Kako bi se državama članicama dalo dovoljno vremena za prilagodbu početku rada EES-a, upotreba biometrijskih funkcionalnosti na graničnim prijelazima ne bi trebala biti obvezna u prvih 60 kalendarskih dana postupnog početka rada. Najkasnije 90 kalendarskih dana nakon postupnog početka rada države članice trebale bi upotrebljavati EES s biometrijskim funkcionalnostima barem na polovini svojih graničnih prijelaza. Pružanje biometrijskih podataka ne bi trebalo biti uvjet za ulazak državljana trećih zemalja koji podliježu registraciji u EES-u na graničnim prijelazima na kojima se EES upotrebljava bez biometrijskih funkcionalnosti.
	(11)	Kako bi se državama članicama dalo dovoljno vremena za prilagodbu početku rada EES-a, upotreba biometrijskih funkcionalnosti na graničnim prijelazima ne bi trebala biti obvezna u prvih 60 kalendarskih dana postupnog početka rada. Najkasnije 90 kalendarskih dana od postupnog početka rada države članice trebale bi upotrebljavati EES s biometrijskim funkcionalnostima barem na polovini svojih graničnih prijelaza. Pružanje biometrijskih podataka ne bi trebalo biti uvjet za ulazak državljana trećih zemalja koji podliježu registraciji u EES-u na graničnim prijelazima na kojima se EES upotrebljava bez biometrijskih funkcionalnosti.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 23.</Article>
	

	Tekst koji je predložila Komisija
	Izmjena

	(23)	Kako bi upravljanje vanjskim granicama tijekom postupnog početka rada EES-a bilo djelotvorno, na graničnim prijelazima na kojima se ne upotrebljava EES trebalo bi provoditi graničnu kontrolu u skladu s Uredbom (EU) 2016/399 kako se primjenjuje [dan prije datuma početka rada EES-a koji je odredila Komisija u skladu s člankom 66. stavkom 1. Uredbe (EU) 2017/2226]. Na graničnim prijelazima na kojima se upotrebljava EES granična kontrola trebala bi se provoditi u skladu s Uredbom (EU) 2017/2226 i Zakonikom o schengenskim granicama. Međutim, za provjere na graničnim prijelazima na kojima se EES upotrebljava bez biometrijskih funkcionalnosti trebala bi se primjenjivati posebna odstupanja od tih uredbi kako bi se omogućio postupan početak rada. To bi se trebalo odvijati ne dovodeći u pitanje provjere nositelja viza upotrebom otisaka prstiju, u skladu s Uredbom (EZ) br. 787/2008.
	(23)	Kako bi upravljanje vanjskim granicama tijekom postupnog početka rada EES-a bilo djelotvorno, na graničnim prijelazima na kojima se ne upotrebljava EES trebalo bi provoditi graničnu kontrolu u skladu s Uredbom (EU) 2016/399 kako se primjenjuje [dan prije datuma početka rada EES-a koji je odredila Komisija u skladu s člankom 66. stavkom 1. Uredbe (EU) 2017/2226]. Na graničnim prijelazima na kojima se upotrebljava EES granična kontrola trebala bi se provoditi u skladu s Uredbom (EU) 2017/2226 i Zakonikom o schengenskim granicama. Međutim, za provjere na graničnim prijelazima na kojima se EES upotrebljava bez biometrijskih funkcionalnosti trebala bi se primjenjivati posebna odstupanja od tih uredbi kako bi se omogućio postupan početak rada. To bi se trebalo odvijati ne dovodeći u pitanje provjere nositelja viza upotrebom otisaka prstiju, u skladu s Uredbom (EZ) br. 767/2008.


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Uvodna izjava 24.</Article>
	

	Tekst koji je predložila Komisija
	Izmjena

	(24)	Kako bi se omogućile djelotvorne tehničke i organizacijske prilagodbe tijekom postupnog početka rada EES-a u svakoj državi članici i reagiralo na iznimne okolnosti kvara središnjeg sustava EES-a, nacionalnih sustava ili komunikacijske infrastrukture ili predugo vrijeme čekanja na njihovim granicama, države članice trebale bi imati mogućnost da potpuno ili djelomično suspendiraju rad EES-a na određenim graničnim prijelazima. U slučaju djelomične suspenzije trebalo bi suspendirati registraciju biometrijskih podataka u EES-u. U slučaju potpune suspenzije u EES-u se ne bi smjeli registrirati podaci. Kako bi se ublažili dodatni rizici povezani s uvođenjem EES-a s biometrijskim funkcionalnostima, države članice trebale bi imati mogućnost da u iznimnim okolnostima koje uzrokuju tako gust promet da vrijeme čekanja na granicama postane predugo suspendiraju registraciju biometrijskih podataka u EES-u nakon završetka postupnog početka rada. Takva suspenzija trebala bi biti moguća u ograničenom razdoblju od 60 dana nakon završetka postupnog početka rada EES-a i trebala bi se produljiti za 60 dana ako manje od 80 % osobnih dosjea registriranih u EES-u tijekom postupnog početka rada EES-a sadržava biometrijske podatke.
	(24)	Kako bi se omogućile djelotvorne tehničke i organizacijske prilagodbe i reagiralo na moguće iznimne okolnosti kvara središnjeg sustava EES-a, nacionalnih sustava ili komunikacijske infrastrukture ili predugo vrijeme čekanja na njihovim granicama, tijekom razdoblja postupnog početka rada EES-a države članice trebale bi imati mogućnost da potpuno ili djelomično suspendiraju rad EES-a na određenim graničnim prijelazima. U slučaju djelomične suspenzije trebalo bi suspendirati registraciju biometrijskih podataka u EES-u. U slučaju potpune suspenzije u EES-u se ne bi smjeli registrirati podaci.


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Uvodna izjava 24.a (nova)</Article>
	

	Tekst koji je predložila Komisija
	Izmjena

	
	(24.a)	Kako bi se ublažili dodatni rizici povezani s uvođenjem EES-a s biometrijskim funkcionalnostima, države članice trebale bi imati mogućnost, u iznimnim okolnostima koje prouzročuju tako gust promet da vrijeme čekanja na granicama postane predugo, suspendirati registraciju biometrijskih podataka u EES-u nakon završetka postupnog početka rada. Takva suspenzija trebala bi biti moguća tijekom ograničenog razdoblja od 60 dana nakon završetka postupnog početka rada EES-a.


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Uvodna izjava 27.</Article>
	

	Tekst koji je predložila Komisija
	Izmjena

	(27)	Cilj ove Uredbe da se odobre odstupanja od Uredbe (EU) 2017/2226 i Uredbe (EU) 2016/299 radi postupnog početka rada EES-a ne mogu dostatno ostvariti države članice, nego se zbog njezina opsega i učinka on na bolji način može ostvariti na razini Unije. Stoga Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj Uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.
	(27)	Cilj ove Uredbe da se odobre odstupanja od Uredbe (EU) 2017/2226 i Uredbe (EU) 2016/399 radi postupnog početka rada EES-a ne mogu dostatno ostvariti države članice, nego se zbog njezina opsega i učinka on na bolji način može ostvariti na razini Unije. Stoga Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj Uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 2. – stavak 1. – točka c</Article>
	

	Tekst koji je predložila Komisija
	Izmjena

	(c)	„procijenjeni broj prelazaka granice” znači procjena države članice o broju prelazaka granice državljana trećih zemalja iz članka 2. stavaka 1. i 2. Uredbe (EU) 2017/2226 u svakoj državi članici na temelju godišnjeg prosjeka ukupnog broja prelazaka granice državljana trećih zemalja koji putuju radi kratkotrajnog boravka u toj državi članici izračunanog za prethodne tri godine od datuma početka primjene iz članka 8. stavka 1. drugog podstavka ove Uredbe.
	(c)	„procijenjeni broj prelazaka granice” znači procjena države članice o broju prelazaka granice državljana trećih zemalja iz članka 2. stavaka 1. i 2. Uredbe (EU) 2017/2226 u svakoj državi članici na temelju godišnjeg prosjeka ukupnog broja prelazaka granice državljana trećih zemalja koji putuju radi kratkotrajnog boravka u toj državi članici izračunanog za prethodnu kalendarsku godinu od datuma početka primjene iz članka 8. stavka 1. drugog podstavka ove Uredbe.


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak 3. – naslov</Article>
	

	Tekst koji je predložila Komisija
	Izmjena

	Planovi uvođenja
	Planovi uvođenja i mjesečna izvješća


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak 3. – stavak 1.</Article>
	

	Tekst koji je predložila Komisija
	Izmjena

	1.	Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) do [30. kalendarskog dana nakon stupanja na snagu ove Uredbe] dostavlja Komisiji, državama članicama i Europolu plan uvođenja na visokoj razini za postupan početak rada EES-a, uzimajući u obzir faze utvrđene u članku 4. Taj plan uvođenja obuhvaća smjernice o upotrebi EES-a za države članice i Europol, uključujući ograničenja kapaciteta središnjeg sustava EES-a.
	1.	Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) do [30. kalendarskog dana nakon stupanja na snagu ove Uredbe] dostavlja Komisiji, državama članicama i Europolu plan uvođenja na visokoj razini za postupan početak rada EES-a, uzimajući u obzir faze utvrđene u članku 4. Taj plan uvođenja obuhvaća smjernice o upotrebi EES-a za države članice i Europol.


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 3. – stavak 2.</Article>
	

	Tekst koji je predložila Komisija
	Izmjena

	2.	Do [60. kalendarskog dana nakon stupanja na snagu ove Uredbe] države članice, uz savjetovanje s Komisijom i agencijom eu-LISA, izrađuju nacionalni plan uvođenja za postupan početak rada EES-a uzimajući u obzir plan uvođenja na visokoj razini iz stavka 1. ovog članka i faze utvrđene u članku 4.
	2.	Do [60. kalendarskog dana nakon stupanja na snagu ove Uredbe] države članice, uz savjetovanje s Komisijom i agencijom eu-LISA, izrađuju nacionalne planove uvođenja za postupan početak rada EES-a uzimajući u obzir plan uvođenja na visokoj razini iz stavka 1. ovog članka i te planove predstavljaju Komisiji. Ako država članica ne počne u potpunosti upotrebljavati EES od početka postupnog početka rada EES-a, u nacionalnom planu uvođenja navodi se kako će se dosegnuti pragovi i zahtjevi utvrđeni u članku 4.


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 3. – stavak 3.</Article>
	

	Tekst koji je predložila Komisija
	Izmjena

	3.	Za svaku fazu iz članka 4. nacionalni planovi uvođenja uključuju informacije o pragovima i zahtjevima utvrđenima u tom članku.
	Briše se.


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 3. – stavak 4.</Article>
	

	Tekst koji je predložila Komisija
	Izmjena

	4.	Od 30. kalendarskog dana nakon postupnog početka rada EES-a države članice Komisiji i agenciji eu-LISA dostavljaju mjesečna izvješća o provedbi nacionalnih planova uvođenja, uključujući korektivne mjere ako je to potrebno za ispunjavanje obveza utvrđenih u članku 4.
	4.	Od 30. kalendarskog dana nakon datuma od kojega EES treba početi raditi, a koji utvrđuje Komisija u skladu s člankom 66. stavkom 1. Uredbe (EU) 2017/2226, države članice Komisiji i agenciji eu-LISA dostavljaju mjesečna izvješća o provedbi nacionalnih planova uvođenja, uključujući korektivne mjere ako je to potrebno za ispunjavanje obveza utvrđenih u članku 4.


Or. <Original>{EN}en</Original>
</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Članak 3. – stavak 5.</Article>
	

	Tekst koji je predložila Komisija
	Izmjena

	5.	Na zahtjev Komisije agencija eu-LISA dostavlja Komisiji statističke podatke potrebne za praćenje nacionalnih planova uvođenja u skladu s člankom 63. stavkom 6. Uredbe (EU) 2017/2226.
	5.	Na zahtjev Komisije agencija eu-LISA dostavlja Komisiji statističke podatke potrebne za praćenje plana uvođenja na visokoj razini i nacionalnih planova uvođenja u skladu s člankom 63. stavkom 6. Uredbe (EU) 2017/2226.


Or. <Original>{EN}en</Original>
</Amend>
<Amend>Amandman		<NumAm>20</NumAm>
<DocAmend>Prijedlog uredbe</DocAmend>
<Article>Članak 4. – stavak 2. − podstavak 1.</Article>
	

	Tekst koji je predložila Komisija
	Izmjena

	Od prvog dana postupnog početka rada EES-a svaka država članica počinje upotrebljavati EES pri ulasku i izlasku na jednom ili više graničnih prijelaza pri čemu kombinira zračne, kopnene i morske granične prijelaze, ako je to moguće i primjenjivo, za bilježenje i pohranu podataka o državljanima trećih zemalja iz članka 2. stavaka 1. i 2. Uredbe (EU) 2017/2226. Države članice registriraju u EES-u najmanje 10 % procijenjenog broja prelazaka granice u toj državi članici.
	Od prvog dana postupnog početka rada EES-a svaka država članica počinje upotrebljavati EES pri ulasku i izlasku na jednom ili više graničnih prijelaza pri čemu kombinira zračne, kopnene i morske granične prijelaze, ako je to moguće i primjenjivo, za bilježenje i pohranu podataka o državljanima trećih zemalja iz članka 2. stavaka 1. i 2. Uredbe (EU) 2017/2226. Najkasnije do 30. kalendarskog dana od postupnog početka rada EES-a države članice registriraju u EES-u najmanje 10 % procijenjenog broja prelazaka granice u toj državi članici.


Or. <Original>{EN}en</Original>
</Amend>
<Amend>Amandman		<NumAm>21</NumAm>
<DocAmend>Prijedlog uredbe</DocAmend>
<Article>Članak 4. – stavak 3.</Article>
	

	Tekst koji je predložila Komisija
	Izmjena

	3.	Najkasnije 90 kalendarskih dana nakon postupnog početka rada EES-a države članice upotrebljavaju EES s biometrijskim funkcionalnostima barem na polovini svojih graničnih prijelaza. Svaka država članica registrira najmanje 50 % procijenjenog broja prelazaka granice u toj državi članici. Osobni dosjei državljana trećih zemalja iz članka 2. stavaka 1. i 2. Uredbe (EU) 2017/2226 koji su registrirani u EES-u sadržavaju biometrijske podatke.
	3.	Najkasnije 90 kalendarskih dana od postupnog početka rada EES-a države članice upotrebljavaju EES s biometrijskim funkcionalnostima barem na polovini svojih graničnih prijelaza. Svaka država članica registrira najmanje 35 % procijenjenog broja prelazaka granice u toj državi članici. Osobni dosjei državljana trećih zemalja iz članka 2. stavaka 1. i 2. Uredbe (EU) 2017/2226 koji su registrirani u EES-u sadržavaju biometrijske podatke.


Or. <Original>{EN}en</Original>
</Amend>
<Amend>Amandman		<NumAm>22</NumAm>
<DocAmend>Prijedlog uredbe</DocAmend>
<Article>Članak 4. – stavak 4.</Article>
	

	Tekst koji je predložila Komisija
	Izmjena

	4.	Najkasnije 150. kalendarskog dana nakon postupnog početka rada EES-a svaka država članica upotrebljava EES s biometrijskim funkcionalnostima na svim svojim graničnim prijelazima i nastavlja registrirati u EES-u najmanje 50 % procijenjenog broja prelazaka granice u toj državi članici.
	4.	Najkasnije 150. kalendarskog dana od postupnog početka rada EES-a svaka država članica upotrebljava EES s biometrijskim funkcionalnostima na svim svojim graničnim prijelazima i nastavlja registrirati u EES-u najmanje 50 % procijenjenog broja prelazaka granice u toj državi članici.


Or. <Original>{EN}en</Original>
</Amend>
<Amend>Amandman		<NumAm>23</NumAm>
<DocAmend>Prijedlog uredbe</DocAmend>
<Article>Članak 4. – stavak 5.</Article>
	

	Tekst koji je predložila Komisija
	Izmjena

	5.	Najkasnije 170. kalendarskog dana nakon postupnog početka rada EES-a države članice upotrebljavaju EES s biometrijskim funkcijama na svim svojim graničnim prijelazima i u EES-u registriraju sve državljane trećih zemalja iz članka 2. stavaka 1. i 2. Uredbe (EU) 2017/2226.
	5.	Najkasnije 170. kalendarskog dana od postupnog početka rada EES-a države članice upotrebljavaju EES s biometrijskim funkcijama na svim svojim graničnim prijelazima i u EES-u registriraju sve državljane trećih zemalja iz članka 2. stavaka 1. i 2. Uredbe (EU) 2017/2226.


Or. <Original>{EN}en</Original>
</Amend>
<Amend>Amandman		<NumAm>24</NumAm>
<DocAmend>Prijedlog uredbe</DocAmend>
<Article>Članak 5. – stavak 4. – podstavak 2.</Article>
	

	Tekst koji je predložila Komisija
	Izmjena

	Ta pretpostavka ne primjenjuje se na državljane trećih zemalja koji u bilo kakvom obliku mogu predočiti vjerodostojan dokaz da imaju pravo slobodnog kretanja u skladu s pravom Unije, pravo na boravak u državi članici domaćinu na temelju Sporazuma o povlačenju između EU-a i Ujedinjene Kraljevine ili da su nositelji boravišne dozvole ili vize za dugotrajni boravak.
	Ta pretpostavka ne primjenjuje se na državljane trećih zemalja koji u bilo kakvom obliku mogu predočiti vjerodostojan dokaz da imaju pravo slobodnog kretanja u skladu s pravom Unije ili da su nositelji boravišne dozvole ili vize za dugotrajni boravak.


Or. <Original>{EN}en</Original>
</Amend>
<Amend>Amandman		<NumAm>25</NumAm>
<DocAmend>Prijedlog uredbe</DocAmend>
<Article>Članak 7. – stavak 1. – podstavak 4.</Article>
	

	Tekst koji je predložila Komisija
	Izmjena

	U oba slučaja države članice odmah, a najkasnije šest sati nakon početka suspenzije, obavješćuju Komisiju i agenciju eu-LISA o razlogu djelomične ili potpune suspenzije i njezinu očekivanom trajanju te osiguravaju da su operatori infrastrukture za smještaj graničnih prijelaza i prijevoznici propisno obaviješteni o takvoj suspenziji. Nakon prestanka iznimnih okolnosti koje su uzrokovale suspenziju države članice odmah obavješćuju Komisiju i agenciju eu-LISA.
	U oba slučaja države članice odmah obavješćuju operatore infrastrukture za smještaj graničnih prijelaza i prijevoznike. Najkasnije šest sati nakon početka suspenzije države članice obavješćuju Komisiju i agenciju eu-LISA o razlogu djelomične ili potpune suspenzije i njezinu očekivanom trajanju. Nakon prestanka iznimnih okolnosti koje su uzrokovale suspenziju države članice okončavaju suspenziju i o tome odmah obavješćuju Komisiju, agenciju eu-LISA i operatore infrastrukture za smještaj graničnih prijelaza i prijevoznike.


Or. <Original>{EN}en</Original>
</Amend>
<Amend>Amandman		<NumAm>26</NumAm>
<DocAmend>Prijedlog uredbe</DocAmend>
<Article>Članak 7. – stavak 3.</Article>
	

	Tekst koji je predložila Komisija
	Izmjena

	3.	Ako manje od 80 % osobnih dosjea registriranih u EES-u tijekom postupnog početka rada EES-a sadržava biometrijske podatke, razdoblje utvrđeno u stavku 2. ovog članka automatski se produljuje za 60 kalendarskih dana.
	Briše se.


Or. <Original>{EN}en</Original>
</Amend>
<Amend>Amandman		<NumAm>27</NumAm>
<DocAmend>Prijedlog uredbe</DocAmend>
<Article>Članak 7. – stavak 4.</Article>
	

	Tekst koji je predložila Komisija
	Izmjena

	4.	Najkasnije do desetog kalendarskog dana nakon završetka postupnog početka rada EES-a agencija eu-LISA dostavlja Komisiji statističke podatke na temelju kojih Komisija može provjeriti je li taj postotak dosegnut. Najkasnije do 30. kalendarskog dana nakon završetka postupnog početka rada EES-a Komisija obavješćuje države članice o ishodu svoje provjere.
	Briše se.


Or. <Original>{EN}en</Original>
</Amend>
<Amend>Amandman		<NumAm>28</NumAm>
<DocAmend>Prijedlog uredbe</DocAmend>
<Article>Članak 8. – stavak 2. – podstavak 1. – točka d</Article>
	

	Tekst koji je predložila Komisija
	Izmjena

	(d)	članak 7. stavci 2. i 3. prestaje se primjenjivati 300 kalendarskih dana nakon datuma koji Komisija odredi u skladu s člankom 66. stavkom 1. Uredbe (EU) 2017/2226;
	(d)	članak 7. stavak 2. prestaje se primjenjivati 240 kalendarskih dana nakon datuma koji Komisija odredi u skladu s člankom 66. stavkom 1. Uredbe (EU) 2017/2226.


Or. <Original>{EN}en</Original>
</Amend>
</RepeatBlock-Amend>

[bookmark: _Toc256000003]OBRAZLOŽENJE
Uvod
Sustav ulaska/izlaska (EES), predviđen Uredbom 2017/2226 („Uredba o EES-u”), ključna je sastavnica upravljanja granicama schengenskog područja. U centraliziranoj bazi podataka EES-a bilježi se ulazak, izlazak i odbijanje ulaska državljanima trećih zemalja koji prelaze vanjske granice 29 država članica schengenskog područja radi kratkotrajnog boravka. To je važan korak u nastojanjima EU-a da poveća sigurnost i učinkovitost na svojim vanjskim granicama. U tom će se sustavu, osim alfanumeričkih podataka, prvi put prikupljati biometrijski podaci, primjerice prikaz lica i otisci prstiju državljana trećih zemalja koji prelaze vanjske granice. EES će državama članicama schengenskog područja omogućiti da u stvarnom vremenu pristupaju osobnim podacima državljana trećih zemalja, njihovoj povijesti putovanja i informacijama o tome poštuju li dopušteno razdoblje kratkotrajnog boravka u schengenskom području. Zbog toga bi EES trebao smanjiti vjerojatnost prijevara povezanih s identitetom i prekoračenja trajanja dopuštenog boravka, čime će se u konačnici ojačati sigurnost schengenskog područja. Kao rezultat postavljanja automatizirane granične infrastrukture EES bi u konačnici trebao skratiti vrijeme čekanja na graničnim prijelazima za putnike u dobroj vjeri.
Razvoj EES-a trajao je dulje od očekivanog, a ciljni datumi za početak rada propušteni su. Jedan od zahtjeva za početak rada EES-a jest da Komisija od svake države članice primi „obavijest o spremnosti”. Trenutačno su tri države članice navele da ne mogu podnijeti takvu obavijest. Njihovo kašnjenje posljedica je kombinacije domaćih pitanja i zabrinutosti u pogledu stabilnosti središnjeg sustava kojim upravlja eu-LISA.
S obzirom na navedeno razni dionici uključeni u rad EES-a smatraju da bi dogovorenom uvođenju novih postupaka na vanjskim granicama trebalo prethoditi razdoblje prilagodbe za nacionalna tijela i putnike. Puno uvođenje novog opsežnog informacijskog sustava na svim graničnim prijelazima moglo bi biti rizik za sigurno i neometano putovanje.
Međutim, Uredbom o EES-u predviđa se isključivo puni početak rada, čime se od svih država članica zahtijeva da u potpunosti i istodobno počnu upotrebljavati EES za sve putnike koji podliježu registraciji u EES-u na svim graničnim prijelazima na vanjskim granicama. Nije predviđena mogućnost razdoblja prilagodbe.
U tom je kontekstu Komisija u prosincu 2024. iznijela prijedlog o postupnom početku rada EES-a. Postupno pokretanje sustava značilo bi da će se države članice njime sve više koristiti u razdoblju od 180 dana do potpunog uvođenja sustava.
Stajalište izvjestiteljice
Izvjestiteljica podržava EES i njegove ciljeve poboljšanja sigurnosti i olakšavanja protoka ljudi na vanjskim granicama EU-a. Potreba za pojačanom sigurnošću granica istaknuta je strašnim valom terorističkih napada 2015. i 2016. u državama članicama EU-a, među ostalim u Francuskoj i Belgiji. Iako shvaća da postoje poteškoće u uspostavi velikog novog sustava koji se sastoji od novih hardverskih i softverskih komponenti, kao i izmjene postupaka na graničnim prijelazima, izvjestiteljica izražava žaljenje zbog toga što osam godina nakon donošenja Uredbe sustav još nije operativan. Od 2017. sigurnosne prijetnje nisu smanjene, čak naprotiv. Kako bi se konačno omogućilo potpuno uvođenje EES-a, izvjestiteljica se u načelu slaže s predloženim postupnim početkom rada.
Ona predlaže sljedeće izmjene prijedloga Komisije:
1. Izvjestiteljica naglašava da je postupno uvođenje EES-a tijekom razdoblja od 180 dana postupnog početka rada dobrovoljno. Države članice koje odluče početi u potpunosti upotrebljavati EES za sve državljane trećih zemalja koji podliježu registraciji u EES-u od prvog dana na svim svojim graničnim prijelazima trebale bi to moći učiniti.
2. Međutim, državama članicama koje umjesto toga odluče postupno uvoditi EES trebalo bi omogućiti veću fleksibilnost nego što je predviđeno u prijedlogu Komisije. Umjesto da počnu s najmanje 10 % od prvog dana, državama članicama trebalo bi dopustiti da dostignu 10 % u prvih 30 dana postupnog početka rada. Umjesto registriranja najmanje 50 % procijenjenog broja prelazaka granice u EES-u do 90. dana, trebale bi dosegnuti najmanje 35 %. Ti prilagođeni postoci odražavaju stvarnost u kojoj je uvođenje novih složenih sustava obično eksponencijalno, a ne linearno.
3. Izvjestiteljica naglašava da uvođenje u državama članicama više ne bi trebalo biti usporavati ograničenjima u središnjoj komponenti EES-a, kojom upravlja eu-LISA.
4. Izvjestiteljica pojašnjava određene odredbe o planu uvođenja i zahtjevima za mjesečno izvješćivanje, osnovicu na kojoj se izračunavaju postoci i protok informacija tijekom svake moguće obustave upotrebe sustava.
5. Izvjestiteljica skraćuje predloženo razdoblje nakon postupnog početka rada tijekom kojeg države članice mogu djelomično obustaviti rad EES-a i naglašava da države članice koje još nisu izdale izjave o spremnosti to moraju hitno učiniti kako bi se omogućilo da sustav započne s radom u jesen 2025., odnosno u razdoblju u kojemu se bilježi manji broj prekograničnih putovanja.

